sing ditindakake yaiku (1) siswa diwenehi andharan ngenani pasinaon sing arep ditindakake ing dina iku, (2) siswa sinau bareng, (3) siswa nggatekake tayangan VCD lan teks iklan, lan (4) siswa praktek nulis iklan. Teknik pamodelan sing dianggo bisa ngundhakake asil tes kaprigelan nulis iklan siswa. Asil rerata tes kaprigelan nulis iklan siklus I yaiku 76,33. Biji tes kasebut mundhak 20,72% saka asil prasiklus sing wiwitane mung 63,2. Ing siklus II asil rata-rata tes kaprigelan nulis iklan mundhak 6,28% saka siklus I dadi 81,13. Kanthi teknik pamodelan sing dianggo, prilaku siswa uga dadi luwih antusias marang pasinaon. Siswa uga dadi ora kesed nulis iklan. Adhedhasar asil refleksi ing pasinaon siklus I, guru banjur ngganti tayangan VCD, neliti maneh piranti kanggo muter VCD, lan ngowahi panggonan lungguhe siswa nalika nonton tayangan VCD. Adhedhasar owah-owahan sing ditindakake ing siklus I siswa dadi luwih nggatekake lan luwih antusias, dadine uga merbawanani marang asile tes nulis iklan. Dadi pasinaon nganggo teknik pamodelan bisa ngundhakake kaprigelan nulis iklan lan bisa ngowahi prilaku